Javaslat AZ EURÓPAI PARLAMENT ÉS A TANÁCS RENDELETE az 1083/2006/EK tanácsi rendelet visszatérítendő támogatások és pénzügyi tervezés tekintetében történő módosításáról /* COM/2011/0483 végleges - 2011/0210 (COD) */





INDOKOLÁS 1. a javaslat háttere · A javaslat okai és céljai Az 1260/1999/EK tanácsi rendelet 28. cikkének (3) bekezdése meghatározta azokat a különböző támogatási formákat, amelyeket a strukturális alapok hozzájárulásként biztosíthatnak, azaz „vissza nem térítendő közvetlen támogatás […], valamint olyan más forma, mint például visszatérítendő támogatás, kamattámogatás, biztosíték, tőkerészesedés, kockázatitőke-részesedés, vagy más finanszírozási forma”. A 448/2004/EK bizottsági rendelet általános elszámolhatósági szabályként meghatározta, hogy a végső kedvezményezett által teljesített kifizetéseket kifizetett számlával vagy hasonló bizonyító erejű számviteli dokumentummal kell igazolni (1. szabály), valamint további különleges elszámolhatósági szabályokat határozott meg a strukturális alapok kockázatitőke- és hitelalapokba (8. szabály), továbbá garanciaalapokba (9. szabály) történő hozzájárulásai vonatkozásában és megállapította, hogy az ilyen alapokba történő befizetéseket ténylegesen kifizetett kiadásoknak tekintik (az 1. szabály 1.3. pontja). A tagállamok a 2000–2006 közötti programozási időszakban a strukturális alapok számára létrehozták ezeket a támogatási formákat, a 8. és 9. szabálynak megfelelően létrehozott különleges alapok, illetve egyéb eszközök által biztosított visszatérítendő támogatások révén. A független értékelés legalább egy tagállamban bevált gyakorlatként javasolta ezeket az eszközöket. Az 1083/2006/EK tanácsi rendelet ezzel szemben nem határozta meg sem a visszatérítendő, sem a vissza nem térítendő támogatás fogalmát. A rendelet 44. cikke a „pénzügyi konstrukciókról” rendelkezik. Ezek a rendelkezések a jelenlegi programozási időszakban igen szűk körre korlátozódnak, mivel olyan műveletek költségeinek finanszírozását teszik lehetővé, amelyek a következők támogatásához járulnak hozzá: a) vállalkozások számára biztosított pénzügyi konstrukciók, b) városfejlesztési alapok és c) az energiahatékonysággal és a megújuló energia épületekben történő felhasználásával összefüggő alapok és más ösztönző rendszerek. Ennek eredményeként, szigorúan véve – és az 1081/2006/EK tanácsi rendelet 11. cikkében foglalt rendelkezések sérelme nélkül, amelyek megállapítják, hogy a támogatás visszatérítendő hozzájárulás formájában is biztosítható – úgy tűnik, hogy az alkalmazandó rendelet a visszatérítendő támogatásokat nem szabályozza. A tagállamok a 2000–2006 közötti korábbi programozási időszak során szerzett kedvező tapasztalatok alapján továbbra is alkalmazzák a visszatérítendő támogatási formákat és egyes tagállamok a 2007–2013 közötti időszakra vonatkozó programozási dokumentumaikban ismertették is e rendszerek leírását, amit a Bizottság jóváhagyott. Néhány tagállamban e rendszereknek az alkalmazása a jelenlegi programozási időszakban kezdődött el. Az 1083/2006/EK rendeletben tehát meg kell adni a visszatérítendő támogatás fogalmának általános meghatározását, és rendelkezni kell arról, hogy a visszatérített támogatást elkülönített számlán kell tartani és ugyanerre a célra vagy az operatív program célkitűzéseivel összhangban kell felhasználni. A „visszatérítendő támogatás” fogalma a következőket foglalja magában: visszatérítendő hozzájárulás (azaz olyan hozzájárulás, amely kamat nélkül részben vagy egészben visszatérítendő) és olyan hitelkeret, amelyet az irányító hatóság (állami pénzügyi intézményként működő) közreműködő szervezeteken keresztül kezel. Ezen kívül a Bizottság jelenlegi értelmezési gyakorlata szerint a pénzügyi tervezésre – azaz az 1083/2006/EK rendelet 44. cikkében foglalt konstrukciókra – a nagyprojektekre, a jövedelemtermelő projektekre és a műveletek tartósságára vonatkozó rendelkezéseket nem kell alkalmazni. Tekintettel erre a jelenlegi gyakorlatra – jogbiztonság követelményét szem előtt tartva – időszerű, hogy megfelelő jogi aktusban egyértelműen szabályozzák, hogy a nagyprojektekre, a jövedelemtermelő projektekre és a műveletek tartósságára vonatkozó rendelkezéseket (az 1083/2006/EK rendelet 39., 55. és 57. cikkei) a 44. cikk hatálya alá tartozó műveletekre nem kell alkalmazni. A 44. cikk hatálya alá tartozó pénzügyi tervezés esetében a művelet a pénzügyi konstrukciókhoz adott pénzügyi hozzájárulásból, valamint a pénzügyi konstrukció révén a végső kedvezményezett részére nyújtott támogatásból tevődik össze. Ez a támogatás visszatérítendő támogatás formájában valósul meg, és a műveletekhez visszajuttatott forrásokat az 1083/2006/EK rendelet 78. cikkének (7) bekezdésében foglalt különleges szabályok szerint újra fel kell használni. A fentiekből az következik, hogy a 39., 55. és 57. cikk alkalmazása a 44. cikk hatálya alá tartozó műveletek vonatkozásában nem szükséges és nem is indokolt. Az operatív programok révén a pénzügyi konstrukciókhoz biztosított erőforrások időben (és elszámolható költségekre) történő elköltésének, továbbá a 44. cikkben foglalt pénzügyi konstrukciók tagállamok, valamint a Bizottság által végzett monitoringjának biztosítására tekintettel pedig a következőket kell elrendelni: i. a pénzügyi konstrukciók vonatkozásában olyan jogi kötelezettséget, hogy az irányító hatóságok által az ilyen alapok létrehozására vagy az azokhoz történő hozzájárulásként kifizetett pénzügyi hozzájárulást – az 1083/2006/EK rendelet 78. cikke (6) bekezdésének a)–e) pontjaival összhangban – két éven belül el kell költeni (amennyiben ez nem történik meg, úgy a későbbi költségnyilatkozatokat az el nem költött összegek levonásával korrigálni kell); ii. a végrehajtás monitoringjára vonatkozó jogi kötelezettséget, többek között annak érdekében, hogy a tagállamok az alkalmazott konstrukciók típusával, illetve az azok keretében tett gyakorlati intézkedésekkel kapcsolatban a Bizottság számára megfelelő jelentést tehessenek. · Háttér-információk A 2007–2013 közötti programozási időszakban új támogatási formákat dolgoztak ki, amelyek a hagyományos támogatásalapú finanszírozás helyett az automatikusan megújuló finanszírozásra épülnek. Ezeket az új pénzügyi eszközöket az állami források és a magánforrások katalizátorainak tekintik, amelyek segítségével elérhetők az Európa 2020 stratégia megvalósításához szükséges beruházási szintek. Alkalmazási körüket tekintve az automatikusan megújuló finanszírozási formákat jelenleg szélesebb körben alkalmazzák, mint a pénzügyi tervezést. A rendelet módosítása szükséges annak érdekében, hogy az olyan műveletek támogatását is szabályozza, amelyek esetében a pénzügyi támogatást előreláthatólag visszafizetik, és amelyek az 1083/2006/EK tanácsi rendelet 44. cikkében meghatározott pénzügyi konstrukcióktól eltérnek, így nem tartoznak azok működésének hatálya alá. Ide a visszatérítendő hozzájárulások és azok a hitelkeretek tartoznak, amelyeket közvetlenül az irányító hatóság vagy közreműködő szervezetek kezelnek. Ugyanakkor tekintettel arra, hogy a 44. cikk hatálya alá tartozó pénzügyi konstrukciókat a gyakorlatban egyre növekvő mértékben alkalmazzák, a Bizottságnak viszont ezekkel az eszközökkel kapcsolatban kevés információ áll rendelkezésére, szükség van a rendelet módosítására annak érdekében, hogy a tagállamok és a Bizottság a visszatérítendő támogatások e formáit megfelelően figyelemmel tudják kísérni, és a tagállamok a Bizottságnak azokról jelentést tudjanak tenni. Ez ugyanakkor lehetővé teszi a Bizottság számára, hogy e támogatási formák eredményességét összességében értékelhesse. · Hatályos rendelkezések a javaslat által szabályozott területen Az 1083/2006/EK tanácsi rendelet 44. cikke meghatározza, hogy a pénzügyi konstrukciók milyen formában valósulhatnak meg a jelenlegi programozási időszakban és megállapítja a beavatkozás hatályát: a kis- és középvállalkozások finanszírozáshoz jutásának, a városok megújulásának és az energiahatékonyság megvalósításának a támogatása. A tagállamok vagy az irányító hatóságok által kifizetett költségek és az ilyen eszközökbe befizetett hozzájárulások visszatérítésére vonatkozó különleges rendelkezéseket az említett rendelet 78. cikkének (6) bekezdése tartalmazza. Az 1081/2006/EK rendelet 11. cikke az ESZA által nyújtott támogatási formákat ismerteti: vissza nem térítendő egyedi vagy globális hozzájárulások, visszatérítendő hozzájárulások, hitelkamat-visszatérítés, mikrohitel, garanciaalapok, valamint áruknak és szolgáltatásoknak a közbeszerzés szabályainak megfelelő vásárlása. · Összhang az Unió egyéb politikáival és célkitűzéseivel Tárgytalan 2. AZ ÉRDEKELT FELEKKEL FOLYTATOTT KONZULTÁCIÓ ÉS A HATÁSVIZSGÁLAT · Az érdekelt felekkel folytatott konzultáció Az Európai Számvevőszék az ERFA-műveletek ellenőrzése során foglalkozott a 44. cikk hatálya alá nem tartozó visszatérítendő támogatások kérdésével, ami az 1083/2006/EK tanácsi rendelet e módosítási javaslatát eredményezte. A javasolt módosítás előkészítését a tagállamokban folytatott alapos helyszíni kutatás előzte meg, majd a javaslatot ezt követően a COCOF-ülések keretében a tagállamokkal is megvitatták. Ez a javaslat továbbá az Európai Számvevőszék pénzügyi konstrukciók monitoringjára vonatkozó ajánlása alapján külön rendelkezéseket tartalmaz a 44. cikk hatálya alá tartozó pénzügyi konstrukciókkal kapcsolatos jelentéstétel és az eszközök hatékony és időben történő elköltése tekintetében. · Külső szakértők bevonása Külső szakértők bevonására nem volt szükség. · Hatásvizsgálat Ez a javaslat egyértelművé teszi a visszatérítendő támogatási formák projektszintű alkalmazását – amely a 2000–2006 közötti programozási időszakban jól bevált gyakorlattá vált – és fellendíti a strukturális alapok használatát, valamint nagyobb mértékű finanszírozást tesz lehetővé. A kohéziós politikára vonatkozó szabályok egyértelművé tétele megerősíti a tagállamokat abban, hogy a korábbi programozási időszakban sikeresen alkalmazott, visszatérítendő támogatási formákon alapuló rendszereket továbbra is lehet használni és azokra lehet alapozni. Ugyancsak kedvező hatással lesz a programok végrehajtásának ütemére, különösen azáltal, hogy a nemzeti, regionális és helyi hatóságok számára lehetővé teszi az alapok ugyanazon célra történő újrafelhasználását. Az eszközök időben (az alapokba történő befizetés időpontjától számított két éven belül) történő elköltésével és a pénzügyi konstrukciókra vonatkozó jelentéstétellel kapcsolatos új kötelezettség lehetővé teszi a Bizottság számára, hogy e támogatási formákat figyelemmel kísérje és azok eredményességét összességében értékelje. A javaslat egy meglévő joggyakorlat jogszerűségét kívánja egyértelművé tenni, tehát leginkább a jogi kockázat csökkentése várják tőle. Csupán mérsékelt gyakorlati hatása lesz a már meglévő pénzügyi konstrukciókra vonatkozó fokozott jelentéstételi kötelezettséggel összefüggésben. Új költségvetési forrást nem igényel. 3. A javaslat jogi elemei · A javasolt intézkedések összegzése A javasolt módosítás az 1260/1999/EK tanácsi rendelet 28. cikkének (3) bekezdésében foglalt különböző támogatási formák szélesebb körén alapul és a jelenlegi szabályozási keretet az alábbiakban részletesen ismertetett kiegészítésekkel és kiigazításokkal bővíti. A 2. cikk javasolt új 8. pontja a következőképpen határozza meg a visszatérítendő hozzájárulás fogalmát: adomány formájában biztosított közvetlen pénzügyi hozzájárulás, amely lehet egészben vagy részben, kamat nélkül visszatérítendő. A III. cím II. fejezetének javasolt új 3a. szakasza a „visszatérítendő támogatások” vonatkozásában vezet be rendelkezéseket. Az új 43a. cikk azt kívánja meghatározni, hogy a strukturális alapok olyan műveletek költségeit finanszírozhatják, amelyek visszatérítendő támogatásokhoz való hozzájárulásból állnak. Ez a rendelkezés a visszatérítendő hozzájárulásokra és azokra a hitelkeretekre vonatkozik, amelyeket az irányító hatóság olyan közreműködő szervezeteken keresztül kezel, amelyek „belső” állami pénzügyi intézmények. Az egyértelműség kedvéért a visszatérítendő támogatásokkal kapcsolatos költségnyilatkozatok és visszafizetések esetén ugyanazt a mechanizmust kell alkalmazni, mint a vissza nem térítendő támogatások (azaz a közvetlen támogatások) esetében, mivel az eljárás (az 1083/2006/EK rendelet 78. cikke (1)–(5) bekezdései szerint) a kifizetett számlákon vagy hasonló bizonyító erejű dokumentumokon alapszik. Ezenkívül az új 43b. cikk egyértelművé teszi, hogy a támogatást nyújtó szervnek vagy a tagállam egyéb illetékes hatóságának visszafizetett támogatást elkülönített számlán kell tartani és ugyanerre a célra vagy az operatív program célkitűzéseivel összhangban kell felhasználni. A javasolt új 44a. cikk egyértelművé kívánja tenni, hogy a nagyprojektekre (39. cikk), a jövedelemtermelő projektekre (55. cikk) és a műveletek tartósságára (57. cikk) vonatkozó rendelkezések a 44. cikk hatálya alá tartozó pénzügyi konstrukciókra főszabály szerint nem alkalmazandók, mivel azok a szabályok inkább más típusú műveletekre vonatkoznak. Ezzel összefüggésben a 44. cikk hatálya alá tartozó pénzügyi konstrukciókra vonatkozó jelentéstétellel kapcsolatban egy új 67a. cikk kerül bevezetésre. Ennek célja, hogy a tagállamok és a Bizottság biztosíthassák a pénzügyi konstrukciók megfelelő monitoringját többek között annak érdekében, hogy a tagállamok az alkalmazott konstrukciók típusával, illetve az azok keretében tett gyakorlati intézkedésekkel kapcsolatban a Bizottság számára megfelelő tájékoztatást nyújthassanak. Ezzel összefüggésben az 1083/2006/EK rendelet 78. cikkének (6) bekezdésén belül javasolt új bekezdés olyan jogi kötelezettséget kíván bevezetni, amelynek értelmében az irányító hatóságok által a pénzügyi konstrukciók létrehozására vagy az azokhoz történő hozzájárulásként kifizetett pénzügyi hozzájárulást az alaphoz történő befizetés időpontjától számított két éven belül elszámolható költségekre el kell költeni. Amennyiben ez nem történik meg, úgy a későbbi költségnyilatkozatot az el nem költött összegek levonásával korrigálni kell; mindezt annak megelőzése érdekében, hogy a pénz túl hosszú ideig maradjon elköltetlenül az ilyen alapokban. A javasolt új 78a. cikk a költségnyilatkozatra vonatkozó általános rendelkezéseket vezet be. Az Európai Közösségek általános költségvetésére alkalmazandó költségvetési rendeletről szóló 1605/2002/EK tanácsi rendelet 61. cikke (2) bekezdésének megfelelően a Bizottság számára ez lehetővé tenné, hogy olyan elszámolást készítsen, amely a Közösségek eszközeiről és a költségvetés végrehajtásáról valós képet ad. · Jogalap Az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1260/1999/EK rendelet hatályon kívül helyezéséről szóló 2006. július 11-i 1083/2006/EK tanácsi rendelet meghatározza a három alapra vonatkozó közös szabályokat. Ez a rendelet a Bizottság, valamint a tagállamok közötti megosztott irányítás elve alapján rendelkezéseket tartalmaz a programozási eljárással kapcsolatban, továbbá szabályozza a programok (többek között pénzügyi) irányítását és a projektek monitoringját, pénzügyi ellenőrzését és értékelését. · A szubszidiaritás elve A javaslat megfelel a szubszidiaritás elvének, mivel az Európai Unió szintjén a jogbiztonság fenntartására törekszik, hiszen a tagállamok által a strukturális alapokon keresztül az előző programozási időszakban jogszerűen végrehajtott és/vagy a jelenlegi időszakban elindított visszatérítendő támogatási formákon alapuló rendszereknek nyújtott támogatások, amelyek jellemzőikben a pénzügyi konstrukcióktól eltérnek, a strukturális alapokra vonatkozó jelenlegi rendelkezések alapján engedélyezettek és szabályszerűek. Ezzel összefüggésben az Európai Unió szintjén azt is meg kell határozni, hogy a pénzügyi konstrukcióktól eltérő jellemzőkkel rendelkező rendszerekbe visszafizetett támogatásokat hogyan kell kezelni. Rendelkezéseket kell bevezetni továbbá a 44. cikk hatálya alá tartozó pénzügyi tervezéshez kapcsolódó pénzeszközök időben (az alapokhoz történő befizetés időpontjától számított két éven belül) történő elköltésével, illetve a pénzügyi tervezésre vonatkozó jelentéstételi kötelezettséggel kapcsolatban annak érdekében, hogy lehetővé tegyék a tagállamok számára a konstrukciók gyors végrehajtását, valamint hogy az alkalmazott konstrukciók típusával, illetve az azok keretében tett gyakorlati intézkedésekkel kapcsolatosan a Bizottság részére megfelelő tájékoztatást nyújthassanak. Ez ugyanakkor lehetővé teszi a Bizottság számára, hogy e támogatási formák eredményességét összességében értékelhesse. · Az arányosság elve A javaslat megfelel az arányosság elvének: A javaslat az arányosság elvét tiszteletben tartja, hiszen az Európai Unió szintjén kíván jogbiztonságot teremteni, amennyiben a tagállamok által a strukturális alapokon keresztül nyújtott támogatások esetében a visszatérítendő támogatáson alapuló, viszont a pénzügyi konstrukcióktól eltérő jellemzőkkel rendelkező rendszereket a jelenlegi programozási időszakban is engedélyezettnek és jogszerűnek tekinti. A rendelkezéseket visszamenőleges hatállyal kell alkalmazni, hogy a tagállamok az egész programozási időszakban részesülhessenek az egyértelmű szabályozás előnyeiből. Az arra vonatkozó kötelezettséget, hogy az irányító hatóságok által a pénzügyi konstrukciók létrehozására befizetett pénzügyi hozzájárulást az alaphoz történő befizetés időpontjától számított két éven belül el kell költeni (amennyiben ez nem történik meg, úgy a későbbi költségnyilatkozatot az el nem költött összegek levonásával korrigálni kell) és a jelentéstételi kötelezettségeket csak a pénzügyi konstrukciókra állapítják meg (a 44. cikk hatálya alá tartozó pénzügyi konstrukcióktól eltérő jellemzőkkel rendelkező visszatérítendő támogatásokra nem: azokat „alapok” segítségével hajtják végre), és azért vezetik be, hogy biztosítsák a pénzügyi konstrukciók időben és pontosan történő gyakorlati végrehajtásával kapcsolatos minimálisan szükséges információk eljutását a tagállamoktól a Bizottsághoz. A támogatások időben történő elköltésére és a további jelentéstételre vonatkozó követelményeket nem alkalmazzák visszamenőleges hatállyal. · A jogi aktus típusának megválasztása Javasolt jogi aktus: rendelet. Más jogi aktus nem felelne meg a következőkre tekintettel: A Bizottság megvizsgálta, hogy a jogi keret mekkora mozgásteret biztosít annak megállapítására, hogy a közreműködő szervezetek vagy irányító hatóságok által közvetlenül irányított műveleteknél alkalmazott jelenlegi gyakorlat megfelel-e a strukturális alapokra vonatkozó, jelenleg érvényben lévő szabályozásnak. Alapos belső konzultációt követően a Bizottság arra a megállapításra jutott, hogy ebben a tekintetben, a félreértések elkerülése érdekében szükség van az 1083/2006/EK tanácsi rendelet módosítására. E módosításoknak az a célja, hogy még inkább megkönnyítse az uniós források mozgósítását olyan projektek érdekében, amelyek nem tartoznak a 44. cikk hatálya alá, és ezáltal még több projekt részesülhessen a strukturális alapok támogatásában. Az e rendelet 44. cikke alapján létrehozott konstrukciók ezekre a nem szabványos műveletekre nem alkalmazhatók, mivel a 44. cikk olyan alapokra korlátozódik, amelyek kis- és középvállalkozások, valamint a városok megújulása és az energiahatékonyság támogatása érdekében fektetnek be pénzeszközöket. Jelenleg nincs arra vonatkozó jogi kötelezettség, hogy az irányító hatóságok által a pénzügyi konstrukciókba befizetett pénzügyi hozzájárulást a program időtartama alatt egy meghatározott időn belül el kellene költeni, mivel az ilyen hozzájárulás „nettósítására” (az „elszámolható költségek” igazolását illetően) csak az operatív program lezárásakor kerül sor; ezenkívül a tagállamok számára a pénzügyi konstrukciókkal kapcsolatos monitoring- és jelentéstételi kötelezettséget csak az utóbbi időben és önkéntes alapon vezették be. Ez nem elegendő a Bizottság számára ahhoz, hogy ezeknek a visszatérítendő támogatási formáknak a gyakorlati végrehajtásáról átfogó képet alakíthasson ki. Ezenkívül az Európai Számvevőszék is javasolta a Bizottságnak, hogy a pénzügyi konstrukciókhoz biztosított források hatékony felhasználását megfelelően ellenőrizze és a konstrukciók keretében tett intézkedések végrehajtását megfelelően kísérje figyelemmel. A fentiekre tekintettel ez a javaslat külön rendelkezéseket tartalmaz i. a 44. cikk hatálya alá tartozó pénzügyi konstrukciókhoz fizetett pénzügyi hozzájárulás időben történő elköltésére vonatkozóan (amennyiben ez nem történik meg, úgy a későbbi költségnyilatkozatot az el nem költött összegek levonásával korrigálni kell), valamint ii. a 44. cikk hatálya alá tartozó pénzügyi konstrukciókra vonatkozó jelentéstétellel kapcsolatban. 4. Költségvetési vonzatok A javaslat nem érinti a kötelezettségvállalási előirányzatokat, mivel a 2007–2013 közötti programozási időszak operatív programjaiban a strukturális alapok maximális finanszírozási összegeire vonatkozóan nem tartalmaz módosítást. A Bizottság úgy ítéli meg, hogy a javasolt intézkedés a tagállamok számára biztosított fokozott mértékű jogbiztonság révén elősegítheti a végrehajtást. 2011/0210 (COD) Javaslat AZ EURÓPAI PARLAMENT ÉS A TANÁCS RENDELETE az 1083/2006/EK tanácsi rendelet visszatérítendő támogatások és pénzügyi tervezés tekintetében történő módosításáról AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 177. cikkére, tekintettel a Bizottság javaslatára, a jogalkotási aktus tervezetének a nemzeti parlamentek számára való megküldését követően, tekintettel az Európai Gazdasági és Szociális Bizottság véleményére[1], tekintettel a Régiók Bizottságának véleményére[2], rendes jogalkotási eljárás keretében, mivel: (1) a tagállamok a 2000–2006 közötti programozási időszakban a műveletek szintjén kedvező tapasztalatokat szereztek a visszatérítendő támogatási rendszerekkel kapcsolatban, ezeket a rendszereket a 2007–2013 közötti jelenlegi programozási időszakban továbbra is alkalmazzák, illetve megkezdték a visszatérítendő támogatási rendszerek végrehajtását. Egyes tagállamok a Bizottság által jóváhagyott programozási dokumentumaikban ismertették is e rendszerek leírását. (2) Az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános rendelkezések megállapításáról és az 1260/1999/EK rendelet[3] hatályon kívül helyezéséről szóló 2006. július 11-i 1083/2006/EK tanácsi rendelet a beavatkozási terület és hatály pontos megállapításával pénzügyi konstrukciókat határoz meg. A tagállamok által – közreműködő szervezeteken keresztül irányító hatóságok kezelésében lévő – visszatérítendő hozzájárulások és hitelkeretek formájában biztosított támogatási rendszereket azonban sem a pénzügyi konstrukciókról szóló rendelkezések, sem az 1083/2006/EK rendelet egyéb rendelkezései nem szabályozzák megfelelően. Erre tekintettel szükséges az Európai Szociális Alapról és az 1784/1999/EK rendelet[4] hatályon kívül helyezéséről szóló 2006. július 5-i 1081/2006/EK európai parlamenti és tanácsi rendelet 11. cikkének (1) bekezdésével összhangban – amely megállapítja, hogy a támogatás visszatérítendő hozzájárulás formájában is biztosítható – az 1083/2006/EK rendeletet egy olyan új szakasszal kiegészíteni, amely arról rendelkezik, hogy a strukturális alapok részt vehetnek a visszatérítendő támogatások társfinanszírozásában. Ennek a szakasznak ki kell terjednie a visszatérítendő hozzájárulásokra és az olyan hitelkeretekre, amelyeket az irányító hatóság állami pénzügyi intézményként működő közreműködő szervezeteken keresztül kezel. (3) Tekintettel arra, hogy a kedvezményezettek a visszatérítendő támogatások formájában biztosított pénzügyi forrásokat részben vagy egészben visszafizetik, a visszatérített támogatások ugyanezen célra, vagy az adott program célkitűzéseivel összhangban történő ismételt felhasználására vonatkozóan megfelelő rendelkezéseket kell bevezetni. (4) Egyértelműen meg kell határozni, hogy a nagyprojektekre, a jövedelemtermelő projektekre és a műveletek tartósságára vonatkozó rendelkezéseket a pénzügyi konstrukciókra főszabály szerint nem kell alkalmazni, mivel azok a szabályok inkább más típusú műveletekre vonatkoznak. (5) Tekintettel arra, hogy a pénzügyi konstrukciók megfelelő monitoringját biztosítani kell a tagállamok, valamint a Bizottság számára, többek között annak érdekében, hogy a tagállamok az alkalmazott konstrukciók típusával, illetve az azok keretében tett gyakorlati intézkedésekkel kapcsolatban a Bizottság számára megfelelő tájékoztatást nyújthassanak, a jelentéstételre vonatkozóan is új rendelkezést kell bevezetni. Ezek segítségével a Bizottság is jobban tudja értékelni a pénzügyi konstrukciók összteljesítményét. (6) Annak érdekében, hogy biztosítsák az irányító hatóságok által a pénzügyi konstrukciókba befizetett és a költségnyilatkozatban feltüntetett pénzügyi hozzájárulás meghatározott időn belül történő hatékony felhasználását, a pénzügyi konstrukciók vonatkozásában elő kell írni, hogy a hozzájárulást az igazolt költségnyilatkozat dátumától számított két éven belül elszámolható költségekre fel kell használni. A későbbi költségnyilatkozatot megfelelően ki kell igazítani: amennyiben a kérdéses hozzájárulást a megadott időszak alatt nem költötték el, úgy a fel nem használt összeget le kell vonni. (7) Az Európai Közösségek általános költségvetésére alkalmazandó költségvetési rendeletről szóló 1605/2002/EK tanácsi rendelet[5] 61. cikke (2) bekezdésének való megfelelés biztosítása érdekében elő kell írni, hogy a Bizottsághoz benyújtandó költségnyilatkozatok a Bizottság számára minden ahhoz szükséges információt tartalmazzanak, amelyek a Bizottság számára lehetővé teszik az Unió eszközeiről és a költségvetés végrehajtásáról valós képet adó elszámolás készítését. (8) A módosításnak, amely az 1083/2006/EK rendeletben meghatározott jogosultsági időszak kezdetétől kívánja a meglévő gyakorlat jogszerűségét egyértelművé tenni, annak a 2007–2013 közötti jelenlegi programozási időszak kezdetére visszamenőleg kell visszamenőleges hatállyal rendelkeznie. (9) Ezért helyénvaló az 1083/2006/EK rendeletet ennek megfelelően módosítani, ELFOGADTA EZT A RENDELETET: 1. cikk Az 1083/2006/EK rendelet az alábbiak szerint módosul: (1) A 2. cikk szövege a következő 8. ponttal egészül ki: „(8) „visszatérítendő hozzájárulás”: adomány formájában biztosított közvetlen pénzügyi hozzájárulás, amely lehet egészben vagy részben, kamat nélkül visszatérítendő.” (2) A III. cím II. fejezete az alábbi 3a. szakasszal egészül ki: „3a. szakasz Visszatérítendő támogatás 43a. cikk A visszatérítendő támogatás formái 1. A strukturális alapok operatív programok részeként részt vehetnek visszatérítendő támogatások társfinanszírozásában, amely a következő formákban valósulhat meg: visszatérítendő hozzájárulások vagy olyan hitelkeretek, amelyeket az irányító hatóság az állami pénzügyi intézményként működő közreműködő szervezeteken keresztül kezel. 2. A visszatérítendő támogatásokra vonatkozó költségnyilatkozatok benyújtására a 78. cikk (1)–(5) bekezdése irányadó. 43b. cikk A visszatérítendő támogatás újrafelhasználása A támogatást nyújtó szerv vagy a tagállam egyéb illetékes hatósága részére visszafizetett támogatást elkülönített számlán kell tartani és ugyanerre a célra vagy az operatív program célkitűzéseivel összhangban kell felhasználni.” (3) A rendelet az alábbi új 44a. cikkel egészül ki: „44a. cikk Egyes rendelkezések alkalmazásának mellőzése A 44. cikk hatálya alá tartozó műveletekre a 39., 55. és 57. cikk nem alkalmazandó.” (4) A rendelet az alábbi új 67a. cikkel egészül ki: „67a. cikk A pénzügyi konstrukciók végrehajtásáról szóló jelentések 1. Az irányító hatóság a pénzügyi konstrukciókat magukban foglaló műveletekről minden évben a december 31-ig tartó időszakra vonatkozóan január 31-ig, a június 30-ig tartó időszakra vonatkozóan pedig szeptember 15-ig külön jelentést küld a Bizottságnak. 2. Az (1) bekezdésben említett jelentésnek minden egyes pénzügyi konstrukció esetében az alábbi információkat kell tartalmaznia: a) a pénzügyi konstrukció leírása és a végrehajtási intézkedések; b) a pénzügyi konstrukciót végrehajtó jogalanyok megnevezése, ideértve a holdingalapok által képviselt jogalanyokat is, valamint az ezekre vonatkozó kiválasztási eljárás ismertetése; c) a kifizetések dátuma és a pénzügyi konstrukciókba a strukturális alapokból vagy nemzeti társfinanszírozásban fizetett támogatások összege; d) a Bizottsághoz benyújtott költségnyilatkozatokban feltüntetett időpontok és a vonatkozó összegek, valamint a Bizottság általi visszatérítés összege és időpontja; e) a strukturális alapokból vagy nemzeti társfinanszírozásból származó és a pénzügyi konstrukciók keretében kifizetett támogatások összege.” (5) A 78. cikk (6) bekezdése a következő albekezdéssel egészül ki: „Azokat a 44. cikk szerinti pénzügyi konstrukciókhoz biztosított pénzügyi hozzájárulásokat, amelyeket a költségnyilatkozatban feltüntettek, és amelyeket a kérdéses igazolt költségnyilatkozat dátumától számított két éven belül – ennek a bekezdésnek a második albekezdésével összhangban – elszámolható költségekre nem fizettek ki, a következő igazolt költségnyilatkozatból le kell vonni.” (6) A rendelet az alábbi új 78a. cikkel egészül ki: „78a. cikk A költségnyilatkozatban kötelezően feltüntetendő információk A Bizottság részére benyújtandó költségnyilatkozatban mindazt az információt meg kell adni, amely a Bizottság számára az 1605/2002/EK rendelet 61. cikkének (2) bekezdése szerinti elszámolás elkészítéséhez szükséges. Az Európai Unió működéséről szóló szerződés 291. cikke alapján, e cikk alkalmazási feltételeinek egységes meghatározása érdekében a Bizottság felhatalmazást kap végrehajtási aktusok létrehozására.” 2. cikk Ez a rendelet az Európai Unió Hivatalos Lapjában való közzétételét követő harmadik napon lép hatályba. Ez a rendelet 2007. január 1. napjától kell alkalmazni. Az 1. cikk (4), (5) és (6) bekezdését azonban e rendelet hatálybalépésének napjától kell alkalmazni. Az 1. cikk (5) bekezdése alkalmazásában, amennyiben e rendelet hatálybalépését megelőzően a pénzügyi hozzájárulás már szerepelt költségnyilatkozatban, úgy a kétéves határidő e rendelet hatálybalépésének napjától kezdődik. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, az Európai Parlament részéről a Tanács részéről az elnök az elnök PÉNZÜGYI KIMUTATÁS 1. A JAVASLAT CÍME: Javaslat: AZ EURÓPAI PARLAMENT ÉS A TANÁCS…/2011/EU RENDELETE az 1083/2006/EK tanácsi rendelet visszatérítendő támogatások és pénzügyi tervezés tekintetében történő módosításáról 2. A TEVÉKENYSÉGALAPÚ IRÁNYÍTÁS / TEVÉKENYSÉGALAPÚ KÖLTSÉGVETÉS–TERVEZÉS KERETRENDSZERE Az érintett politikai terület(ek) és a kapcsolódó tevékenység(ek): Regionális politika; tevékenységalapú költségvetés-tervezés 13.03 Foglalkoztatás és szociális ügyek; tevékenységalapú költségvetés-tervezés 04.02 3. KÖLTSÉGVETÉSI TÉTELEK 3.1. Költségvetési tételek (működési tételek és kapcsolódó technikai és igazgatási segítségnyújtási tételek [korábban: BA-tételek]): A javasolt új fellépést a következő költségvetési tételek vonatkozásában kell végrehajtani: · 13.031600 Konvergencia (ERFA) · 13.031700 Béke (ERFA) · 13.031800 Regionális versenyképesség és foglalkoztatás (ERFA) · 13.031900 Területi együttműködés (ERFA) · 04.0217 Konvergencia (ESZA) · 04.0219 Regionális versenyképesség és foglalkoztatás (ESZA) 3.2. A fellépés és a pénzügyi hatás időtartama: A javasolt intézkedés elősegítheti a végrehajtást, mivel a visszatérítendő támogatások valamennyi formájának felhasználása vonatkozásában jogbiztonságot nyújt a tagállamok számára. Ezenkívül a pénzügyi konstrukciók tekintetében arra vonatkozó jogi kötelezettséget vezetnek be, hogy az irányító hatóságok által az ilyen alapok létrehozására vagy az azokhoz történő hozzájárulásként kifizetett pénzügyi hozzájárulást két éven belül el kell költeni; továbbá a pénzügyi konstrukciók vonatkozásában jelentéstételi kötelezettséget írnak elő annak érdekében, hogy a pénzügyi konstrukciók gyakorlati végrehajtásával kapcsolatos legalapvetőbb információk a tagállamoktól a Bizottsághoz eljussanak. Ezek a kötelezettségek nem alkalmazandók visszamenőleges hatállyal. Az intézkedések az Unió költségvetésére nincsenek pénzügyi hatással, mivel további forrás bevonása nem szükséges. 3.3. Költségvetési jellemzők: Költségvetési tétel || Kiadás típusa || Új || EFTA-hozzájárulás || Csatlakozni kívánó országok hozzájárulásai || Pénzügyi terv fejezete 13.031600 || Nem kötelező || diff. || NEM || NEM || NEM || 1b. 13.031700 || Nem kötelező || diff. || NEM || NEM || NEM || 1b. 13.031800 || Nem kötelező || diff. || NEM || NEM || NEM || 1b. 13.031900 || Nem kötelező || diff. || NEM || NEM || NEM || 1b. 04.0217 || Nem kötelező || diff. || NEM || NEM || NEM || 1b. 04.0219 || Nem kötelező || diff. || NEM || NEM || NEM || 1b. 4. FORRÁSOK ÁTTEKINTÉSE 4.1. Pénzügyi források 4.1.1. A kötelezettségvállalási előirányzatok és a kifizetési előirányzatok áttekintése A következő táblázatok a javasolt intézkedések várható hatásait mutatják 2011–2013 között. millió EUR (három tizedesjegyig) Kiadástípus || Sza­kasz szá­ma || || n. év || n + 1 év || n + 2 év || n + 3 év || n + 4 év || n + 5. és későbbi évek || Összesen Operatív kiadások[6] || || || || || || || || Kötelezettségvállalási előirányzatok || 8.1 || a || n. a. || n. a. || n. a. || n. a. || n. a. || n. a. || n. a. Kifizetési előirányzatok || || b || n. a. || n. a. || n. a. || n. a. || n. a. || n. a. || n. a. A referenciaösszegbe beletartozó igazgatási kiadások[7] || || || || Technikai és igazgatási segítségnyújtás (NDE) || 8.2.4 || c || n. a. || n. a. || n. a. || n. a. || n. a. || n. a. || n. a. TELJES REFERENCIAÖSSZEG || || || || || || || Kötelezettségvállalási előirányzatok || || a+c || n. a. || n. a. || n. a. || n. a. || n. a. || n. a. || n. a. Kifizetési előirányzatok || || b+c || n. a. || n. a. || n. a. || n. a. || n. a. || n. a. || 0,000 A referenciaösszegbe bele nem tartozó igazgatási kiadások[8] || || Személyi és kapcsolódó kiadások (NDE) || 8.2.5 || d || n. a. || n. a. || n. a. || n. a. || n. a. || n. a. || n. a. A referenciaösszegbe bele nem tartozó, a személyi és kapcsolódó költségektől eltérő igazgatási kiadások (NDE) || 8.2.6 || e || n. a. || n. a. || n. a. || n. a. || n. a. || n. a. || n. a. A fellépés indikatív összköltsége TELJES KÖTELEZETTSÉGVÁLLALÁSI ELŐIRÁNYZAT, beleértve a személyi költséget || || a+c+d+e || n. a. || n. a. || n. a. || n. a. || n. a. || n. a. || n. a. TELJES KIFIZETÉSI ELŐIRÁNYZAT, beleértve a személyi költséget || || b+c+d+e || n. a. || n. a. || n. a. || n. a. || n. a. || n. a. || n. a. A társfinanszírozás részletezése millió EUR (három tizedesjegyig) Társfinanszírozó szerv || || n. év || n + 1 év || n + 2 év || n + 3 év || n + 4 év || n + 5. és későbbi évek || Összesen …………………… || f || n. a. || n. a. || n. a. || n. a. || n. a. || n. a. || n. a. TELJES KÖTELEZETTSÉGVÁLLALÁSI ELŐIRÁNYZAT társfinanszírozással együtt || a+c+d+e+f || n. a. || n. a. || n. a. || n. a. || n. a. || n. a. || n. a. 4.1.2. A pénzügyi programozással való összeegyeztethetőség x A javaslat összeegyeztethető a jelenlegi pénzügyi programozással. ¨ A javaslat miatt a pénzügyi terv vonatkozó fejezetének átdolgozása szükséges. ¨ A javaslat miatt szükség lehet az intézményközi megállapodás[9] rendelkezéseinek alkalmazására (azaz a rugalmassági eszköz alkalmazására vagy a pénzügyi terv módosítására). 4.1.3. A bevételre gyakorolt pénzügyi hatás x A javaslatnak nincs pénzügyi hatása a bevételre. ¨ A javaslatnak van pénzügyi hatása – a bevételre gyakorolt hatása a következő: millió EUR (egy tizedesjegyig) || || Prior to action [Year n-1] || || A fellépés után Költségvetési tétel || Bevétel || || [n. év] || [n+1. év] || [n+2.] || [n+3.] || [n+4.] || [n+5.][10] || a) a bevétel abszolút értékben || || || n. a. || n. a. || n. a. || n. a. || n. a. || n. a. v) a bevétel változása || D || || n. a. || n. a. || n. a. || n. a. || n. a. || n. a. (Minden érintett költségvetési tételt fel kell tüntetni; ha a javaslat több költségvetési tételre is hatással van, a táblázatot megfelelő számú sorral ki kell egészíteni.) 4.2. Teljes munkaidős egyenértékben kifejezett személyi állomány (beleértve a tisztviselőket, az ideiglenes és a külső személyi állományt) – a részleteket lásd a 8.2.1. pontnál Éves szükségletek || n. év || n + 1 év || n + 2 év || n + 3 év || n + 4 év || n + 5. és későbbi évek A személyi állomány teljes létszáma || n. a. || n. a. || n. a. || n. a. || n. a. || n. a. 5. JELLEMZŐK ÉS CÉLKITŰZÉSEK 5.1. Rövid vagy hosszú távon megvalósítandó célkitűzések A műveletek szintjén a követelések teljesítése, többek között a visszatérítendő formában nyújtott támogatások visszafizetése meghosszabbítja a strukturális alapok beavatkozásainak hatását az érintett területeken és ágazatokban, mivel a visszafizetések a kedvezményezetteknél felmerülő tényleges kiadásokhoz kapcsolódnak. 5.2. A közösségi részvételből adódó hozzáadott érték, valamint a javaslatnak az egyéb pénzügyi eszközökkel való összeegyeztethetősége és esetleges szinergiája A projektek szintjén a visszatérítendő támogatások nyújtásánál alkalmazott bevált gyakorlatok folytatása tartós eszközöket eredményez és lehetővé teszi az alapok újrafelhasználását. 5.3. A javaslat céljai, az attól várt eredmények, valamint a kapcsolódó mutatók a tevékenységalapú irányítás keretében A kohéziós politikára vonatkozó szabályok további pontosítása kedvező hatással lesz a programok gyakorlatban történő megvalósítására. A visszatérítendő támogatások alkalmazását továbbra is ösztönzik, ami növeli a finanszírozás mértékét és a beavatkozások tartósságát. 5.4. Végrehajtási módszer (indikatív) Jelölje meg az intézkedés végrehajtásához választott módszert (módszereket). · a tagállamokkal 6. MONITORING ÉS ÉRTÉKELÉS 6.1. Monitoringrendszer Nem szükséges, mivel a strukturális alapok meglévő monitoringrendszerének hatálya alá tartozik. 6.2. Értékelés 6.2.1. Előzetes értékelés Tekintettel arra, hogy ez a javaslat egy már működő és indokolt gyakorlatot kíván engedélyezni és a jelenleg érvényes rendelet hiányosságát igyekszik korrigálni, előzetes értékelésre nem került sor. 6.2.2. Időközi/utólagos értékelés nyomán hozott intézkedések (korábbi hasonló tapasztalatok tanulsága) N/A 6.2.3. A későbbi értékelések feltételei és gyakorisága N/A 7. CSALÁS ELLENI INTÉZKEDÉSEK N.a. 8. FORRÁSOK RÉSZLETEZÉSE 8.1. A javaslat célkitűzéseinek pénzügyi költségei Kötelezettségvállalási előirányzatok, millió EUR (három tizedesjegyig) (Fel kell tüntetni a célkitűzésekre, a fellépésekre és a teljesítésekre vonatkozó megnevezéseket) || Teljesítések típusa || Átlagos költség || n. év || n+1. év || n+2. év || n+3. év || n+4. év || n + 5. és későbbi évek || ÖSSZESEN Teljesítések száma || Összköltség || Teljesítések száma || Összköltség || Teljesítések száma || Összköltség || Teljesítések száma || Összköltség || Teljesítések száma || Összköltség || Teljesítések száma || Összköltség || Teljesítések száma || Összköltség OPERATIONAL OBJECTIVE No.1 Sustain the implementation of the operational programmes || || || || || || || || || || || || || || || || 1. fellépés – 100 %-os társfinanszírozás || || || || 0,000 || || 0,000 || || || || || || || || || || 0,000 ÖSSZKÖLTSÉG || || || || 0,000 || || 0,000 || || || || || || || || || || 0,000 8.2. Igazgatási kiadások 8.2.1. A személyi állomány létszáma és típusa Álláshely típusa || || A fellépés irányítására a meglévő és/vagy pótlólagos állományból kirendelendő létszám (álláshelyek száma/teljes munkaidős egyenérték) || || n. év || n+1. év || n+2. év || n+3. év || n+4. év || n+5. év Officials or temporary staff (XX 01 01) || A*/AD || n. a. || n. a. || n. a. || n. a. || n. a. || n. a. B*, C*/AST || n. a. || n. a. || n. a. || n. a. || n. a. || n. a. A(z) XX 01 02 jogcímcsoportból finanszírozott személyi állomány || n. a. || n. a. || n. a. || n. a. || n. a. || n. a. A(z) XX 01 04/05 jogcímcsoportból finanszírozott személyi állomány || n. a. || n. a. || n. a. || n. a. || n. a. || n. a. ÖSSZESEN || n. a. || n. a. || n. a. || n. a. || n. a. || n. a. 8.2.2. A fellépés keretében felmerülő feladatok leírása N/A 8.2.3. A Személyzeti szabályzat hatálya alá tartozó személyi állomány eredete (Több eredethely megjelölése esetén kérjük az álláshelyek számát minden eredethelyre vonatkozóan megadni). ¨ A felváltandó vagy meghosszabbítandó program irányításához jelenleg hozzárendelt álláshelyek ¨ A(z) n. évre vonatkozó éves politikai stratégia/előzetes költségvetés-tervezet keretében már hozzárendelt álláshelyek ¨ A következő éves politikai stratégia/előzetes költségvetés-tervezet eljárásának a keretében kérvényezendő álláshelyek ¨ Az érintett szolgálat állományán belül átcsoportosítandó álláshelyek (belső átcsoportosítás) ¨ A(z) n. évben szükséges, de az éves politikai stratégiában/előzetes költségvetés-tervezetben nem előirányzott álláshelyek 8.2.4. A referenciaösszegbe beletartozó egyéb igazgatási kiadások (XX 01 04/05. – Igazgatási kiadások) millió EUR (három tizedesjegyig) Költségvetési tétel (szám és megnevezés) || n. év || n+1. év || n+2. év || n+3. év || n+4. év || n+5. év és későbbi évek || ÖSSZESEN 1 Technikai és igazgatási segítségnyújtás (beleértve a kapcsolódó személyi költségeket) || || || || || || || Végrehajtó ügynökségek || n. a. || n. a. || n. a. || n. a. || n. a. || n. a. || n. a. Egyéb technikai és igazgatási segítségnyújtás || n. a. || n. a. || n. a. || n. a. || n. a. || n. a. || n. a. – belső || n. a. || n. a. || n. a. || n. a. || n. a. || n. a. || n. a. – külső || n. a. || n. a. || n. a. || n. a. || n. a. || n. a. || n. a. Technikai és igazgatási segítségnyújtás összesen || n. a. || n. a. || n. a. || n. a. || n. a. || n. a. || n. a. 8.2.5. A referenciaösszegbe bele nem tartozó személyi és kapcsolódó költségek millió EUR (három tizedesjegyig) A személyi állomány típusa || n. év || n+1. év || n+2. év || n+3. év || n+4. év || n+5. év és későbbi évek Officials and temporary staff (XX 01 01) || n. a. || n. a. || n. a. || n. a. || n. a. || n. a. A(z) XX 01 02. jogcímcsoportból finanszírozott személyi állomány (kisegítő alkalmazottak, kihelyezett tagállami szakértők, szerződéses alkalmazottak stb.) (nevezze meg a költségvetési tételt) || n. a. || n. a. || n. a. || n. a. || n. a. || n. a. A (referenciaösszegbe bele NEM tartozó) személyi és kapcsolódó költségek összesen || n. a. || n. a. || n. a. || n. a. || n. a. || n. a. Számítás – Tisztviselők és ideiglenes alkalmazottak Adott esetben hivatkozni kell a 8.2.1. pontra n. a. Számítás – A(z) XX 01 02 jogcímcsoportból finanszírozott személyi állomány Adott esetben hivatkozni kell a 8.2.1. pontra n. a. 8.2.6. A referenciaösszegbe bele nem tartozó egyéb igazgatási kiadások millió EUR (három tizedesjegyig) || n. év || n+1. év || n+2. év || n+3. év || n+4. év || n+5. év és későbbi évek || ÖSSZESEN XX 01 02 11 01 – || n. a. || n. a. || n. a. || n. a. || n. a. || n. a. || n. a. XX 01 02 11 02 – Ülések és konferenciák || n. a. || n. a. || n. a. || n. a. || n. a. || n. a. || n. a. XX 01 02 11 03 – Bizottságok || n. a. || n. a. || n. a. || n. a. || n. a. || n. a. || n. a. XX 01 02 11 04 – Tanulmányok és konzultációk || n. a. || n. a. || n. a. || n. a. || n. a. || n. a. || n. a. XX 01 02 11 05 – Információs rendszerek || n. a. || n. a. || n. a. || n. a. || n. a. || n. a. || n. a. 2 Total Other Management Expenditure (XX 01 02 11) || n. a. || n. a. || n. a. || n. a. || n. a. || n. a. || n. a. 3 Egyéb igazgatási jellegű kiadások (a költségvetési tétel megadása mellett) || n. a. || n. a. || n. a. || n. a. || n. a. || n. a. || n. a. A (referenciaösszegbe bele NEM tartozó) személyi és kapcsolódó költségeken kívüli igazgatási kiadások összesen || n. a. || n. a. || n. a. || n. a. || n. a. || n. a. || n. a. Számítás – A referenciaösszegbe bele nem tartozó egyéb igazgatási kiadások n. a. [1] HL C ., , . o. [2] HL C ., , . o. [3] HL L 210., 2006.7.31., 25. o. [4] HL L 210., 2006.7.31., 12. o. [5] HL L 248., 2002.9.16., 1. o. [6] Olyan kiadások, amelyek nem tartoznak az érintett xx. cím xx 01. alcíme alá [7] A(z) xx cím xx 01 04. jogcímcsoportja alá tartozó kiadások [8] A(z) xx 01. alcím alá tartozó, a(z) xx 01 04. és a(z) xx 01 05. jogcímcsoportokon kívüli kiadások [9] Lásd az intézményközi megállapodás 19. és 24. pontját. [10] A táblázat szükség esetén további oszlopokkal egészíthető ki pl. amennyiben az intézkedés időtartama meghaladja a hat évet.